CELEX: 62020TN0672
Language: mt
Date: 2020-11-06 00:00:00
Title: Kawża T-672/20: Rikors ippreżentat fis-6 ta’ Novembru 2020 – Kerstens vs Il-Kummissjoni

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/31
            
         
      Rikors ippreżentat fis-6 ta’ Novembru 2020 – Kerstens vs Il-Kummissjoni
      (Kawża T-672/20)
      (2021/C 9/44)
      Lingwa tal-kawża: il-Franċiż
      
         Partijiet
      
      
         Rikorrent: Petrus Kerstens (La Forclaz, l-Isvizzera) (rappreżentant: C. Mourato, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tal-20 ta’ Jannar 2020 li tiċħad it-talba għal assistenza D/517/19 ta’ Petrus Kerstens tas-17 ta’ Settembru 2019 imsressqa skont l-Artikoli 24 u 12a tar-Regolamenti tal-Persunal tal-Unjoni Ewropea;
               
            
                  —
               
               
                  tannulla d-deċiżjoni tal-Kummissjoni Ewropea tal-31 ta’ Jannar 2020 li tiċħad it-talba għal assistenza D/516/19 ta’ Petrus Kerstens tas-17 ta’ Settembru 2019 imsressqa skont l-Artikoli 24 u 12a tar-Regolamenti tal-Persunal tal-Unjoni Ewropea;
               
            
                  —
               
               
                  tikkundanna lill-konvenuta għall-ispejjeż tal-proċedura, b’applikazzjoni tal-Artikolu 134 tar-Regoli tal-Proċedura tal-Qorti Ġenerali.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka motiv uniku, ibbażat fuq il-ksur tal-prinċipju ta’ amministrazzjoni tajba, inkluż ksur tad-drittijiet tad-difiża u b’mod partikolari tad-dritt għal smigħ li jirriżulta mill-Artikolu 41(2)(a) tal-Karta tad-Drittijiet Fundamentali tal-Unjoni Ewropea sa fejn ir-rikorrent ma nstemax mill-Kummissjoni qabel ma ttieħdu d-deċiżjonijiet dwar it-talbiet għal assistenza tiegħu.